Sataniese ritueel: Moordsaak uitgestel | Nuus24
Sataniese ritueel: Moordsaak uitgestel
Sataniese ritueel: Saak na hooggeregshof verwys
Sataniese ritueel: Twee kry 17 jaar tronkstraf
Sataniese ritueel: Beskuldigdes was 'goeie seuns'
Johannesburg – Die hofsaak teen drie mans en ‘n minderjarige meisie, wat van die moord op ‘n tienermeisie in ‘n sogenaamde sataniese ritueel aangekla word, is tot volgende jaar uitgestel, het Eyewitness News berig.Lindon Wagner, Robin Harwood, Harvey Isha en die meisie sal weer op 15 April in die Johannesburgse hooggeregshof verskyn.Wagner (21), Harwood (18) en Isha (23) is nog in aanhouding sedert hulle ‘n jaar gelede borgtog geweier is. Die 15-jarige meisie wat ook by die moord betrek word, is steeds onder die toesig van haar ouers. Die beskuldigdes word daarvan aangekla dat hulle petrol oor Kirsty Theologo (18) uitgegooi en haar aan die brand gesteek het. Sy het ‘n week later in die Chris Hani Baragwanath-hospitaal aan haar beserings beswyk. Lester Moody en Jeremy King – albei 18 jaar oud – het vroeër vanjaar ‘n pleitooreenkoms met die staat aangegaan. Hulle is elkeen tot 17 jaar tronkstraf gevonnis, waarvan vyf jaar opgeskort is. Moody en King moet nou teen die oorblywende beskuldigdes getuig.Volg Nuus24 op Twitter - SAPA
Lees meer oor: kirsty theologo | satanisme VOLGENDE OP NUUS24X